Komunikazzjoni tal-Kummissjoni lill-Parlament Ewropew, lill-Kunsill, lill-Kumitat Ekonomiku u Soċjali Ewropew u lill-Kumitat tar-Reġjuni - Rapport ta’ implimentazzjoni għall-Programm ta’ Liżbona tal-Komunità 2008 – 2010 /* KUMM/2008/0881 finali */





[pic] | IL-KUMMISSJONI TAL-KOMUNITAJIET EWROPEJ | Brussell, 16.12.2008 KUMM(2008) 881 finali KOMUNIKAZZJONI TAL-KUMMISSJONI LILL-PARLAMENT EWROPEW, LILL-KUNSILL, LILL-KUMITAT EKONOMIKU U SOĊJALI EWROPEW U LILL-KUMITAT TAR-REĠJUNI Rapport ta’ implimentazzjoni għall-Programm ta’ Liżbona tal-Komunità 2008 – 2010 1. DAħLA Bħala parti mill-Istrateġija ta’ Liżbona għat-Tkabbir u l-Impjiegi, il-Kummissjoni adottat f’Diċembru 2007 Proposta għal Programm ta’ Liżbona tal-Komunità 2008-2010, filwaqt li fasslet għaxar għanijiet ewlenin u azzjonijiet ta’ politika korrispondenti għal azzjonijiet fl-livell Komunitarju għat-tliet snin li ġejjin. F’Marzu 2008, il-Kunsill Ewropew huwa u jqis il-prijoritajiet identifikati mill-Kunsill stieden lill-Kummissjoni Ewropea, il-Parlament Ewropew u l-Kunsill biex imexxu x-xogħol fuq 10 għanijiet identifikati fil-PLK fl-oqsma ta’ kompetenza tagħhom. L-għanijiet u l-azzjonijiet ta’ prijorità identifikati fil-PLK huma bbażati fuq l-erba’ oqsma ta’ prijorità li dan l-aħħar ġew ikkonfermati fil-Pjan ta’ Rkupru Ekonomiku Ewropew li l-Kummissjoni pproponiet fis-26 ta’ Novembru. Għalhekk il-PLK jissokta jipprovdi tweġibiet xierqa ta’ politika fid-dawl tal-kriżi finanzjarja u ekonomika attwali. Din il-Komunikazzjoni tevalwa l-implimentazzjoni tal-Programm ta’ Liżbona tal-Komunità 2008-2010 fl-ewwel sena taċ-ċiklu l-ġdid u tidentifika l-azzjonijiet prijoritarji li għadhom pendenti li issa għandhom jiġu indirizzati bl-ogħla prijorità biex jiġu kkomplementati l-azzjonijiet identifikati fil-PRE u mill-Istati Membri fil-programmi aġġornati tagħhom ta’ riforma. B'mod ġenerali, sar progress sostanzjali fl-ewwel sena tal-Programm ta’ Liżbona tal-Komunità u diġà nkisbu għadd ta’ għanijiet ewlenin. Fost l-iktar importanti nsibu: - L-adozzjoni mill-PE u mill-Kunsill tal-Pakkett dwar il-Merkanzija biex jitqawwa s-suq intern u jiżdied it-tħaris tal-konsumatur. - L-adozzjoni mill-Kummissjoni tal-Att dwar in-Negozji ż-Żgħar li jwaqqaf il-prijoritajiet xierqa ta’ politika biex il-ħajja tal-SMEs tiħfif u jiżdidilhom id-dinamiżmu. - L-adozzjoni mill-Kummissjoni tal-Aġenda Soċjali Mġedda li tindirizza l-ħtieġa li jitjiebu l-opportunitajiet ta’ impjieg u li tiżgura s-solidarjetà. - L-adozzjoni tal-Kummissjoni tal-Pakkett dwar il-Bidla tal-Klima u l-Enerġija li Tiġġedded u l-Pjan ta’ Azzjoni ta’ Konsum, Produzzjoni u Industrija Sostenibbli. - Il-Memorandum ta’ Ftehim dwar il-Kooperazzjoni bejn l-Awtoritajiet ta’ Sorveljanza Finanzjarja, il-Banek Ċentrali u l-Ministri tal-Finanzi tal-UE dwar l-Istabbilità Finanzjarja Transkonfinali li se tikkontribwixxi biex titreġġa’ lura l-kriżi finanzjarja. - Il-Kummissjoni mexxiet ukoll ’il quddiem l-aġenda ta’ regolamentazzjoni aħjar tagħha biex tnaqqas l-ispejjeż mhux meħtieġa u tneħħi l-ostakli għall-innovazzjoni. - L-adozzjoni mill-PE u l-Kunsill tal-Kodiċi Doganali Modernizzat u d-Deċiżjoni e-Dwana biex jiġu eliminati l-karti fid-dwana u l-kummerċ. - Ammonti sostanzjalment akbar ta’ finanzjament Komunitarju saru disponibbli għat-tkabbir ekonomiku u l-impjiegi permezz ta’ Politika ta’ Koeżjoni. Dan lesta s-sisien biex l-attenzjoni tinxteħet lejn l-implimentazzjoni li hija kruċjali biex jinkiseb impatt sostanzjali u pożittiv mal-Komunità kollha. Dan id-dokument jipprovdi evalwazzjoni fid-dettall ta’ dak li nkiseb u l-azzjonijiet prijoritarji pendenti taħt kull għan. 2. Progress dwar l-10 għanijiet ewlenin tal-PLK 2008-2010 2.1. L-investiment fin-nies u l-immodernizzar tas-swieq tax-xogħol Għan Nru 1: Il-Kummissjoni se tipproponi Aġenda Soċjali mġedda sa nofs l-2008, li tkopri b’mod partikolari l-edukazzjoni, il-migrazzjoni u l-evoluzzjonijiet demografiċi, u se tgħin biex tindirizza l-vojt fil-ħiliet billi ttejjeb is-sorveljanza u t-tbassir tal-ħtiġijiet ta’ ħiliet għall-ġejjieni. Il-Kummissjoni adottat f'Lulju 2008 l-Aġenda Soċjali mġedda. Bl-immodernizzar tas-swieq tax-xogħol u tas-sistemi ta’ ħarsien soċjali, l-aġenda soċjali se tgħin lin-nies jaħtfu l-opportunitajiet maħluqa mill-kompetizzjoni internazzjonali, l-avvanz teknoloġiku u mudelli demografiċi li jinbidlu filwaqt li jiġu mħarsa dawk li fis-soċjetà huma l-aktar esposti. Hija issa prijorità għall-Kunsill u l-Parlament Ewropew li jadottaw il-proposti fl-Aġenda Soċjali biex itejbu l-opportunitajiet ta’ impjieg u l-aċċess għas-servizzi ta’ kwalità u jiżguraw is-solidarjetà. B’mod partikolari, bl-inizjattiva "Ħiliet ġodda għal impjiegi ġodda", il-Komunità tħaffef l-isforzi tagħha biex tevalwa l-ħtiġijiet ta’ ħiliet emerġenti, iġġib ’il quddiem id-djalogu bejn l-atturi kollha involuti, ittejjeb is-servizzi ta’ tfittix ta’ impjieg mal-UE kollha u ġġib ’il quddiem l-iżvilupp tal-ħiliet. L-iżvilupp tal-ħiliet u t-tagħlim tul il-ħajja se jkollhom l-appoġġ ta’ "qafas strateġiku aġġornat għall-kooperazzjoni Ewropea fl-edukazzjoni u t-taħriġ" u miżuri speċifiċi biex jinġiebu ’l quddiem il-kwalità u l-mobilità fl-edukazzjoni u t-taħriġ vokazzjonali. Fl-2008 tnieda eżerċizzju dwar il-ġejjieni għal 16-il settur inklużi t-tessuti, l-elettronika u s-servizzi finanzjarji u dan se jkun estiż għall-qasam tat-teknologija ambjentali u tal-enerġija. Jeħtieġu aktar sforzi fuq bażi ta’ prijorità biex jiġu indirizzati l-ostakoli regolatorji sinifikanti li jeżistu għas-suq wieħed tax-xogħol, inkluża l-insuffiċjenza tal-għarfien u l-komparabilità tal-kwalifiki u restrizzjonijiet ewlenin dwar il-portabilità tal-pensjonijiet u l-benefiċċji soċjali. It-tneħħija ta’ dawn l-ostakoli se tikkomplementa l-isforzi tal-Istati Membri li jiffaċilitaw użu aħjar ta’ ħiliet u jeliminaw l-iżbilanċ fit-tqabbil tal-ħiliet. Il-Kummissjoni pproponiet li tissimplifika l-kriterji għas-sostenn tal-Fond Soċjali Ewropew (FSE) u l-pagamenti bil-quddiem bikri mill-2009, biex l-Istati Membri jkollhom aċċess qabel sa EUR 1,8 biljun sabiex: isaħħu bilġri skemi ta’ attivazzjoni, jiffukaw mill-ġdid il-programmi tagħhom biex jikkonċentraw is-sostenn fuq dawk li huma l-aktar esposti, u jtejbu s-sorveljanza u t-tqabbil tal-ħiliet. Il-Kummissjoni pproponiet ukoll li mill-ġdid tara r-regoli tal- Fond ta’ Aġġustament Ewropew għall-Globalizzazzjoni biex tkun tista’ tintervjeni aktar malajr f'setturi ewlenin, jew biex tikkofinanzja l-kollokamenti ta’ taħriġ u impjieg għal dawk li jiġu qiegħda jew biex iżżomm fis-suq tax-xogħol ħaddiema ta’ ħila li jkun hemm ħtieġa għalihom ġaladarba l-ekonomija tibda tieħu r-ruħ. Għan Nru 2: Il-Kummissjoni se tagħmel proposti għal politika komuni dwar l-immigrazzjoni fl-2008. Il-Kummissjoni diġà għamlet proposti ta’ bidu, b’mod partikolari dwar migranti bi kwalifiki għolja li jiġu fl-UE permezz tal-iskema tal-“karta blu”. Kif stabbilit fil-Komunikazzjoni 'Politika Komuni ta’ Immigrazzjoni għall-Ewropa: Prinċipji, azzjonijiet u għodda[1] tas-17 ta’ Ġunju 2008 (COM/2008/359), il-Kummissjoni se tagħmel aktar proposti fl-2009, li jkopru regoli għal nies ittrasferiti bejn il-kumpaniji, ħaddiema staġunali u nies fuq taħriġ imħallas. Dawn huma l-ewwel passi lejn politika komuni dwar l-immigrazzjoni li twieġeb aħjar għall-ħtiġijiet tas-suq tax-xogħol tal-UE, minkejja li hemm lok għal aktar progress sostanzjali. Il-Kummissjoni tilqa’ l-intenzjoni tal-Kunsill li jadotta sa Mejju tal-2009 l- Iskema tal-Karta Blu biex jiġbed il-ħaddiema ta’ ħila għolja billi hija kwistjoni ta’ prijorità. 2.2. Ir-realizzazzjoni tal-potenzjal tan-negozju, speċjalment tal-SMEs Għan Nru 3: Il-Komunità se tadotta Att dwar in-Negozji ż-Żgħar biex tirrealizza l-potenzjal għat-tkabbir tal-SMEs matul iċ-ċiklu ta’ ħajjithom. Il-Kummissjoni pproponiet “Att dwar in-Negozji ż-Żgħar” f’Ġunju 2008 u għamlet proposti konkreti għal miżuri fil-livell tal-UE u dak nazzjonali biex tagħti appoġġ lill-SMEs matul iċ-ċiklu ta’ ħajjithom. L-Att dwar in-Negozji ż-Żgħar irċieva appoġġ sħiħ mill-Kunsill Ewropew u l-Parlament Ewropew. B’mod partikolari, kemm il-Kummissjoni kif ukoll il-Kunsill għarfu l-ħtieġa li jġibu ’l quddiem l-implimentazzjoni biex iżjed jgħinu l-SMEs ilaħħqu mal-kriżi ekonomika u finanzjarja attwali u ressqu Pjan ta’ Azzjoni li ġie approvat mill-Kunsill. L- implimentazzjoni tal-Att dwar in-Negozju ż-Żgħir għandu jirċievi l-ogħla prijorità politika fil-livelli kollha fl-Istati Membri u fil-livell tal-Komunità. Barra minn hekk, l-adozzjoni fil-ħin tal-proposti leġiżlattivi dwar l-istatut Ewropew għall-kumpaniji privati, rati tal-VAT imnaqqsa għas-servizzi b’intensità ta’ xogħol, u l-modifika tad-direttiva dwar il-ħlas b’dewmien li l-Kummissjoni se tippreżenta fi Frar 2009 issa jħollu u jorbtu. Barra minn hekk, jinħtieġu b’mod urġenti inizjattivi għal aktar simplifikazzjoni tal-ambjent regolatorju u għal titjib fl-aċċess tal-SMEs għall-finanzi (ara għan 7 hawn taħt). Għalhekk, il-Kummissjoni se tipproponi li jitneħħa r-rekwiżit li l- mikro-impriżi jħejju kontijiet annwali (l-istima ta’ flus iffrankati għal dawn il-kumpaniji hija ta’ EUR 7bn fis-sena) u jiġu limitati r-rekwiżiti ta’ kapital tal-kumpanija privata Ewropea għal euro wieħed. Hija tħeġġeġ ukoll l-awtoritajiet pubbliċi kollha biex jaċċettaw l-e-fatturazzjoni bħala ekwivalenti għall-fatturazzjoni fuq il-karta. Fl-aħħar nett dwar aċċess għall-finanzi, il-Bank Ewropew għall-Investiment żied il-pakkett tiegħu ta’ investiment għal self lill-SMEs għal EUR 30 bn matul l-2008-2011 u se jimplimenta bil-quddiem biex jiżgura li s-self il-ġdid u l-garanziji ta’ self għall-SMEs isiru disponibbli mal-Komunità kollha. Għan Nru 4 : Il-Komunità se timxi lejn il-mira li tnaqqas il-piżijiet amministrattivi tal-UE b'25 % sa l-2012 u timplimenta programm ta’ simplifikazzjoni ambizzjuż. Il-Kummissjoni se tagħmel kull sforz biex tippreżenta l-proposti meħtieġa biex tinqata’ l-burokrazija żejda u tnaqqas il-piż amministrattiv għan-negozju b’25 % qabel tmiem il-mandat tagħha. Din il-ħidma tikkomplementa l-isforzi tal-Istati Membri li jnaqqsu l-piżijiet amministrattivi b’25 % sal-2012. Sal-aħħar ta’ Novembru 2008, 20 Stat Membru waqqfu miri ta’ tnaqqis nazzjonali. Il-Kummissjoni tat lilha nnifisha aġenda ta’ ħidma li hija mingħajr preċedent fl-ambitu u l-fond tagħha. Hija identifikat u qieset il-kost tal-ħtiġijiet ta’ informazzjoni li jiġu mit-42 att legali tal-UE fi 13-il qasam ta’ prijorità li jirriżultaw f'aktar minn 5 000 obbligu individwali fil-livell tal-Istat Membru. Fl-2008 l-Kummissjoni pproponiet 11-il Azzjoni bi Prijorità biex jonqsu l-piżijiet amministrattivi fl-2008 li jfissru aktar minn EUR 1 biljun għan-negozji Ewropej. Fl-2009, il-Kummissjoni se tippreżenta proposti addizzjonali ta’ tnaqqis ta’ piż ibbażati fuq kontribut sostanzjali tal-partijiet interessati. B’mod partikolari, il-ħidma se tkompli wkoll tnaqqas l-ispejjeż ta’ konformità li ġejjin mill-frammentazzjoni fiskali tas-suq intern l-aktar għall-SMEs. Fil-programm ta’ Simplifikazzjoni biex tiġi aġġornata u ssimplifikata l-leġiżlazzjoni tal-Komunità , il-Kummissjoni adottat 119-il proposta minn Ottubru 2005 ’il hawn. Minn dawn, 48 għadhom pendenti quddiem il-leġiżlatura. L-iffiltrar tal-leġiżlazzjoni kollha attwali se jintemm sa tmiem il-mandat tal-Kummissjoni. B’mod ġenerali, il-Kummissjoni diġà ppreżentat madwar 770 att legali għal revoka, modifika jew sostituzzjoni. L- adozzjoni rapida tas-simplifikazzjoni, il-proposti ta’ Azzjoni bi Prijorità u l-proposti biex jonqos il-piż amministrattiv mill-Parlament Ewropew u l-Kunsill jibqgħu prijorità biex jiġi żgurat li n-negozji Ewropej u ċ-ċittadini jgawdu minn ambjent regolatorju aktar effettiv. Għan Nru 5: Il-Komunità se ssaħħaħ is-suq waħdieni, żżid il-kompetizzjoni fis-servizzi, tieħu aktar passi biex tintegra s-suq tas-servizzi finanzjarji, u se ssaħħaħ l-arranġamenti ta’ sorveljanza attwali u ttejjeb il-ġestjoni tal-kriżi finanzjarja transkonfinali tal-UE. Servizzi Il-Komunità teħtieġ tiżgura li s-suq waħdieni għas-settur tas-servizzi jsir realtà biex tistimula l-kompetizzjoni u żżid l-effikaċja. L-implimentazzjoni tad-direttiva dwar is-Servizzi, komprensiva u f'waqtha, mill-Istati Membri sal-iskadenza ta’ Diċembru 2009 hija prijorità biex jiġi ffaċilitat it-twaqqif ta’ fornituri ta’ servizzi transkonfinali. Dan se jtejjeb l-aċċess għas-suq għan-negozji, b’mod partikolari l-SMEs u jżid l-għażla għall-konsumaturi. Il-Komunità għandha ssaħħaħ il-politika ta’ suq waħdieni, il-politika tal-konsumatur u l-infurzar tal-politika tal-kompetizzjoni b’mod partikolari f’għadd ta’ industriji u servizzi ewlenin ta’ netwerk inklużi s-servizzi postali, il-gass/elettriku, il-ferrovija, is-servizzi finanzjarji, il-komunikazzjonijiet elettroniċi, u l-industriji tal-bejgħ bl-imnut u bl-ingrossa, filwaqt li tiżgura l-provvista ta’ servizzi ta’ interess ġenerali. Prodotti Il-Kunsill dan l-aħħar adotta l- Pakkett dwar il-Merkanzija li jinkludi miżuri li jindirizzaw livelli ta’ sikurezza tal-prodotti armonizzati u regoli aġġornati dwar is-sorveljanza tas-suq kif ukoll miżuri li jsaħħu r-rekwiżiti ta’ ttikkettjar CE. L-implimentazzjoni tal-Pakkett dwar il-Merkanzija se jagħti spinta ġdida lill-produzzjoni u l-kummerċ fil-prodotti u permezz tagħha se jkun eħfef għall-kumpaniji kollha li jbigħu l-prodotti tagħhom fl-UE kollha filwaqt li l-konsumatur se jkollu ħarsien aħjar. Barra minn hekk, il-Kummissjoni bdiet ħidma fuq il-monitoraġġ tas-suq tal-katina tal-provvista tal-ikel, il-kummerċ ta’ bejgħ bl-imnut, u prodotti elettriċi u se testendi din il-ħidma għal setturi oħra. L-ewwel tabella tal-konsumatur ġiet ippubblikata u se jingħata bidu għal sorveljanza regolari tal-prezzijiet għall-konsumatur l-ewwel bl-ikel imbagħad l-enerġija. Is- segwitu ta’ dawn l-azzjonijiet ta’ sorveljanza tas-suq u sorveljanza tal-konsumatur hija prijorità. Il-ħidma se tissokta biex jiġu żgurati l-istandardizzazzjoni f'waqtha u l-isforzi ta’ interoperabilità, speċjalment għall-prodotti u servizzi ICT. Is-superviżjoni finanzjarja transkonfinali u l-ġestjoni tal-kriżi L-istabilità finanzjarja hija ta’ importanza ewlenija għat-tkabbir u l-impjiegi kif jidher mill-kriżi finanzjarja attwali. L-UE tħarket fil-pront biex iġġib lura l-fiduċja fis-suq, issaħħaħ ir-resistenza tas-settur finanzjarju u ttaffi l-impatt negattiv tal-kriżi fuq l-ekonomija reali. Biex tiżdid ir-reżistenza tas-sistema finanzjarja, il-Kummissjoni daħlet għal għadd ta’ miżuri: Il-kumitati fil-livell tal-Komunità għas-sorveljanza transkonfinali tal-istituzzjonijiet u s-swieq finanzjarji ġew imsaħħa u l-ġejjieni tas-sorveljanza mal-KE kollha qed tiġi eżaminat mid-de Larosière High-Level Group, inkluż it-tqassim ta’ doveri u responsabbiltajiet bejn il-livell nazzjonali u dak tal-UE. Il-Kummissjoni dan l-aħħar adottat għadd ta’ miżuri ewlenin biex issaħħaħ il-qafas leġiżlattiv tal-UE inklużi emendi fid-Direttivi dwar ir-Rekwiżiti ta’ Kapital u d-Direttiva dwar l-Iskemi ta’ Depożitu ta’ Garanzija, tibdil fir-regoli ta’ kontabilità (Regolament IAS) u proposta għal regolament dwar l-Aġenziji tal-Klassifika tad-Debituri. Dawn il-miżuri għandhom jiġu adottati mill-Istituzzjonijiet Ewropej fuq bażi ta’ prijorità. Qiegħed isir ukoll xogħol biex jiġu żviluppati proposti ġodda li għandhom l-għan li jtaffu r-riskji mid-derivati u l-credit default swaps. Il-Komunità qiegħda tieħu sehem attiv fil-G20 u fora oħra internazzjonali biex ittejjeb il-kooperazzjoni globali dwar is-sorveljanza finanzjarja u l-ġestjoni tal-kriżi. Fir-rebbiegħa tal-2009, il-Kummissjoni se tippreżenta pakkett komprensiv ta’ miżuri ta’ politika għal riforma tas-settur finanzjarju tal-UE b’riżultat tal-kriżi finanzjarja. Servizzi finanzjarji L-iskema ta’ trasferiment ta’ kreditu taż-Żona Unika ta’ Ħlasijiet bl-Euro tnediet fl-2008, filwaqt li l-Kummissjoni pprovdiet bil-quddiem kjarifiki dwar kwistjonijiet ta’ kompetizzjoni b’mod partikolari għall-ħlas u karti ta’ kreditu u debitu dirett. Madankollu, il- qafas uniku għas-swieq ta’ bejgħ bl-ingrossa u l-investiment għad jonqsu li jitkompla u li jiġi implimentat fuq bażi ta’ prijorità. Il-Kummissjoni se tkompli bl-istħarriġ tas-settur rigward il- banek ġenerali u l-assikurazzjoni tan-negozju. 2.3. Investiment fl-għarfien u fl-innovazzjoni Għan Nru 6: Il-Komunità se tagħmel realtà l-“ħames libertà”, il-moviment ħieles tal-għarfien, u se toħloq Żona ta’ Riċerka Ewropea ġenwina. Sabiex din il-"ħames libertà" ssir realtà u tinħoloq Żona ta’ Riċerka Ewropea (ŻRE) kompetittiva, f'Mejju 2008 l-Kunsill nieda l-"Proċess ta’ Ljubljana"[2] ta’ governanza mtejba u qabel ma’ viżjoni ŻRE fuq medda twila ta’ żmien. Il-viżjoni ssaħħaħ l-għan tat-twettiq tal-"ħames libertà" li fuqu l-Kummissjoni beħsiebha twettaq skrining komprensiv tal-politika tal-Komunità biex jitneħħew l-ostakoli għall-ksib ta’ dan l-għan. It-twettiq taż-ŻRE hija parti integrali biex l-Ewropa ssir ekonomija u soċjetà minn ta’quddiem għal dak li huwa għarfien u biex jissaħħaħ it-"trijangolu tal-għarfien" ta’ riċerka, innovazzjoni u edukazzjoni. Dan jinvolvi diskussjonijiet politiċi ta’ livell għoli u tmexxija tal-aġenda politika inkluża l-implimentazzjoni tal-ħames inizjattivi ta’ sħubija taż-ŻRE mnedija mill-Kummissjoni fl-2008. B’ħarsitna ’il quddiem, aktar qsim ta’ riżorsi ta’ riċerka ma’ u bejn l-Istati Membri fuq bażi ta’ ġeometrija varjabbli se jiġi ffaċilitat bl-inizjattiva dwar ipprogrammar ta’ riċerka konġunta u bl-adozzjoni mill-istituzzjonijiet ta’ qafas legali għall-ħolqien u t-tħaddim ta’ infrastrutturi ta’ riċerka pan-Ewropea[3]. Il-flussi tal-għarfien, l-effiċjenza tar-riċerka u l-ġibda li toffri l-Ewropa bħala post għar-riċerka se jitjiebu permezz tal-implimentazzjoni tas- Sħubija tar-Riċerkaturi Ewropej, bis-saħħa tar-Rakkomandazzjoni tal-Kummissjoni dwar il-ġestjoni tal-proprjetà intellettwali f'attivitajiet ta’ trasferiment tal-għarfien[4], u permezz ta’ azzjonijiet addizzjonali li jikkomplementaw l-isforzi tal-Istati Membri biex isaħħu u jirriformaw is-settur tal-edukazzjoni ogħla u jiffaċilitaw in-netwerking u l-kooperazzjoni mtejba bejn l-universitajiet, l-organizzazzjonijiet ta’ riċerka u n-negozju. Bis-saħħa tal-implimentazzjoni tal- Qafas Strateġiku Ewropew għall-kooperazzjoni internazzjonali fix-xjenza u t-teknoloġija, iż-ŻRE se ssir aktar miftuħa u se żżid l-influwenza internazzjonali tal-UE u l-Istati Membri fuq pajjiżi terzi ewlenin li qegħdin fi sħubija u fuq l-ekonomija globali. It-twaqqif tal- Istitut Ewropew għall-Innovazzjoni u t-Teknoloġija , istitwit formalment f'April 2008 biex iwaħħad l-edukazzjoni, ir-riċerka u l-innovazzjoni, hija inizjattiva strateġika ewlenija f'dan ir-rigward. Dan se jsir mudell għall- promozzjoni tal-innovazzjoni u l-qsim tal-għarfien bil-miftuħ bejn l-organizzazzjonijiet ta’ riċerka pubbliċi u l-industrija . Għan Nru 7: Il-Komunità se ttejjeb il-kundizzjonijiet ta’ qafas għall-innovazzjoni, b'mod partikolari għall-kapital ta’ riskju u d-drittijiet ta’ proprjetà intellettwali. Il-ħolqien ta’ kundizzjonijiet favorevoli għall-iffinanzjar tal-innovazzjoni tibqa’ prijorità ewlenija biex ikun aktar faċli li jinħolqu ma’ kullimkien SMEs ta’ innovazzjoni ta’ livell għoli, speċjalment fil-kriżi finanzjarja attwali. Hemm xhieda li l-SMEs b'mod partikolari jinsabu f'qagħda ta’ tbatija minħabba n-nixfa ta’ kreditu. It-titjib fid-dispożizzjoni għall-investiment u l-aċċess għall-finanzi għall-SMEs iħollu u jorbtu. Il-Programm ta’ Qafas dwar il-Kompetittività u l-Innovazzjoni tal-Kummissjoni 2007-2013 se jagħti sehem biex jingħalaq id-defiċit ta’ kapital fl-istadju bikri u ta’ espansjoni permezz tal-Faċilità Innovattiva u ta’ Tkabbir fuq Skala Għolja tal-SMEs, kif ukoll biex jingħata sostenn għall-provvista ta’ kapital ta’ self, mikrokreditu u fondi mezzanini lill-SMEs permezz tal-Faċilità ta’ Garanzija tal-SMEs. Bl-istess mod, l-għodda ta’ inġinerija finanzjarja u għajnuna teknika disponibbli skont il-Politika ta’ Koeżjoni tkompli tiffaċilita l-bidu ta’ negozji u l-aċċess għall-finanzi għall-SMEs. Barra minn hekk, il-Bank Ewropew għall-Investiment ta mandat lill-Fond Ewropew tal-Investiment biex jiżviluppa strument ta’ finanzjament mezzanin ġdid. Il-Kummissjoni ressqet Komunikazzjoni dwar l-investimenti transkonfinali permezz ta’ fondi kapitali ta’ riskju[5] u qed tissokta taħdem mill-qrib mal-Istati Membri fuq bażi ta’ prijorità biex tagħmel pass ’il quddiem lejn il-ksib ta’ għarfien reċiproku ta’ oqfsa nazzjonali għall-fondi kapitali ta’ riskju u t-tneħħija tal-ostakoli regolatorji u fiskali attwali. Is-sistema tal-privattivi fl-UE għadha ssoffri minn frammentazzjoni li tiswa l-flus u hija ta’ piż u li tfixkel it-trasferiment u t-tixrid tal-għarfien u l-innovazzjoni mal-UE kollha. In-negozjar interistituzzjonali dwar il- Privattivi tal-Komunità u s-sistema dwar il-litigazzjoni tal-privattivi għandha tiġi finalizzata fuq bażi ta’ prijorità biex jonqsu l-ispejjeż tal-privattivi, tingħata aktar ċertezza legali u biex il-privattivi jsiru aktar aċċessibbli għall-SMEs. 2.4. Enerġija u bidla fil-klima Għan Nru 8: Il-Komunità se tlesti s-suq intern għall-enerġija u se taddotta l-pakkett dwar il-bidla fil-klima biex tħejji l-qafas biex jinkiseb tal-inqas tnaqqis ta’ 20 % fl-emissjonijiet tal-gass minħabba l-effett tas-serra u tilħaq sehem ta’ enerġija li tiġġedded ta’ 20 % sal-2020. L-adozzjoni tal-pakkett għat- tlestija tas-suq intern tal-enerġija mill-Parlament Ewropew u l-Kunsill (mistennija sa nofs l-2009) hija prijorità ewlenija. Miżuri ewlenin ta’ appoġġ jinkludu l-Pjan ta’ Azzjoni tal-Kummissjoni dwar is-Sikurezza tal-Enerġija u s-Solidarjetà tal-UE li jfassal ħames oqsma fejn jeħtieġ aktar azzjoni biex jinkisbu provvisti sostenibbli ta’ enerġija filwaqt li jingħata sostenn għall-proposti dwar il-bidla fil-klima għall-2020. Strument ġdid dwar is-Sikurezza tal-Enerġija u l-Infrastruttura tal-UE se jitressaq ukoll mill-Kummissjoni biex jinġiebu ’l quddiem proġetti ta’ infrastruttura fi ħdan l-UE u lilhinn minnha sabiex tiġi żgurata l-kisba tal-għanijiet tal-enerġija li tiġġedded tal-UE u tkun garantita s-sikurezza tal-UE tal-provvista tal-enerġija. Il-ħidma biex jinkiseb suq intern għall-enerġija hija kkomplementata minn sforzi biex isir titjib tal-effettività fl-infiq fl-iskema għall-iskambju tal-emissjonijiet biex ikun żgurat li jintlaħqu l-miri għall-2020 tat-tnaqqis tal-emissjonijiet tal-gass minħabba l-effett tas-serra u minn qafas Komunitarju għall-iżvilupp b’infiq effettiv tal-enerġiji li jiġġeddu biex jintlaħaq is-sehem ta’ enerġija li tiġġedded ta’ 20 % sal-2020. Wara l-ftehim tal-Kunsill Ewropew dwar il-pakkett tal-Bidla fil-klima u l-enerġija li tiġġedded , l-adozzjoni ta’ dan mill-Parlament Ewropew u l-Kunsill hija issa qrib. Għan Nru 9: Il-Komunità se ġġib ’il quddiem politika industrijali mixħuta lejn produzzjoni u konsum aktar sostenibbli, li tikkonċentra fuq l-enerġiji li jiġġeddu u prodotti, servizzi u teknoloġiji b’karbonju baxx u li jagħmlu użu effiċjenti tar-riżorsi. F’Lulju 2008, il-Kummissjoni ppreżentat pakkett ta’ azzjonijiet għall-konsum, produzzjoni u industrija sostenibbli (PKS/PIS) ambizzjuż. Hija timmira li ttejjeb il-prestazzjoni ambjentali u b’mod partikolari l-effiċjenza enerġetika tal-prodotti u tħeġġeġ it-tressiq tagħhom fis-suq b’azzjonijiet volontarji u obbligatorji li jiddefinixxu u jtejbu l-prestazzjoni ambjentali tal-prodotti li ma jagħmlux ħsara lill-ambjent, tinforma aħjar lill-konsumaturi, ittejjeb l-inċentivi fiskali u tax-xiri pubbliku. Hija għandha f’moħħha Skema ta’ Verifika tat-Teknoloġija Ambjentali biex tappoġġja l-eko-innovazzjoni permezz ta’ aktar fiduċja fit-teknoloġiji l-ġodda. Fl-2008, il-Kummissjoni pproponiet Pakkett dwar l-Effiċjenza tal-Enerġija biex tagħti sehemha biex jintlaħaq l-għan tal-UE ta’ ffrankar tal-enerġija ta’ 20 % sal-2020. Hija kkonċentrat fuq it-titjib fil-leġiżlazzjoni dwar il-prestazzjoni enerġetika tal-bini u dwar l-ittikkettjar tal-konsum ta’ enerġija kif ukoll l-intensifikazzjoni tal-implimentazzjoni tad-Direttivi tal-ekodisinn u l-koġenerazzjoni b’impatt sostanzjali fuq il-konsum tal-enerġija u s-sikurezza tal-enerġija tal-Ewropa. Barra minn hekk, Inizjattiva ġdida dwar l-Iffinanzjar tal-Enerġija Sostenibbli qed titħejja flimkien mal-Bank Ewropew għall-Investiment u organizzazzjonijiet finanzjarji oħra għall-mobilizzazzjoni tal-iffinanzjar mis-swieq tal-kapital fuq skala kbira għall-investimenti fl-effiċjenza enerġetika kif ukoll l-enerġiji li jiġġeddu. Barra dan, il-Kummissjoni pproponiet emenda tar-regolament dwar il-Fond Ewropew għall-Iżvilupp Reġjonali biex jista’ jkun hemm investiment fit-titjib tal-effiċjenza tal-enerġija u l-enerġiji li jiġġeddu fid-djar fl-Istati Membri kollha. L- Inizjattiva tas-suq gwida ġiet adottata mill-Kummissjoni f'Diċembru 2007 biex tħeġġeġ swieq ġodda permezz tal-implimentazzjoni ta’ strateġiji mmirati f’oqsma bħall-kostruzzjoni sostenibbli, ir-riċiklaġġ, prodotti bio-bażati u enerġija li tiġġedded. Il-Pjan Ewropew dwar it-Teknoloġija tal-Enerġija Strateġika (Pjan TES), approvat mill-Kunsill u l-Parlament Ewropew fl-2008, bil-ħsieb ta’ Komunikazzjoni dwar l-iffinanzjar tiegħu li jiġi adottat fl-2009 se jgħaġġel l-iżvilupp u t-tressiq fis-suq tat-teknoloġiji meħtieġa b’vantaġġ fuq ħaddieħor li jiddependu anqas fuq il-faħam u se jagħti spinta lill-kompetittività tal-industrija tal-enerġija tal-UE. Ir-reviżjoni tad-direttiva dwar it-taxxa fuq l-enerġija li titnieda mill-Kummissjoni fil-bidu tal-2009 għandha l-għan li tiżgura li t-taxxa fuq l-enerġija tkun strument ta’ infiq effettiv u ta’ aktar sostenn u se tipprovdi lill-Istati Membri b’qafas komplementari għall-iskema tal-iskambju tal-emissjonijiet tal-UE. Il-proposta assoċjata għal rati tal-VAT imnaqqsa għal prodotti u servizzi li ma jniġġsux għandha tkun adottata fuq bażi ta’ urġenza. 3. L-aġenda esterna Għan Nru 10: Hija u taħdem biex iġġib fi tmiem in-negozjati multilaterali ta’ Doha dwar il-kummerċ, il-Komunità se tinnegozja b’mod bilaterali mal-imsieħba kummerċjali ewlenin biex tiftaħ opportunitajiet ġodda għall-kummerċ internazzjonali u l-investiment, ittejjeb l-aċċess għas-suq billi tikkonċentra fuq pajjiżi u setturi fejn għad hemm ostakoli sinifikanti, u ġġib ’il quddiem il-kooperazzjoni regolatorja internazzjonali. Fid-dawl tal-kundizzjonijiet ekonomiċi attwali, huwa dejjem iktar importanti li l-politika kummerċjali tirsisti biex ma tħallix li jkun hemm miżuri protezzjonisti mill-imsieħba tagħna li jistgħu jimminaw il-kompetittività tal-Unjoni fuq medda twila ta’ żmien. Minkejja sfidi bla waqfien biex jintlaħaq ftehim, il-konklużjoni b’wiċċ il-ġid tar-rawnd ta’ Doha tibqa’ l-aqwa mod biex jinkisbu kundizzjonijiet ġusti u jinfetħu opportunitajiet ġodda ta’ suq, u l-Komunità għadha bl-impenn sħiħ li tilħaq dan il-għan. Wara l-laqgħa tal-G-20 f’Novembru, il-Kapijiet ta’ Stat u Gvern ġeddew l-impenn tagħhom biex iġibu fi tmiem b’wiċċ il-ġid in-negozjati ta’ Doha. Fejn għad hemm ostakoli sinifikanti ta’ aċċess għas-suq, l-użu tar-regolament dwar l-ostakoli għall-kummerċ tal-Komunità u/jew l-azzjoni tad-WTO jitqiesu jew se jitqiesu bħala xierqa. B’mod parallel, il-Komunità tkompli timpenja ruħa b’mod bilaterali ma’ msieħba kummerċjali ewlenin, u biex aktar ġġib ’il quddiem l-integrazzjoni ekonomika reġjonali mar-reġjuni ġirien tagħha, pereżempju permezz tal-Unjoni għall-Mediterran u l-politika ta’ tkabbir. Ftehimiet komprensivi bilaterali ma’ msieħba kummerċjali ewlenin jippermettu lill-UE tmur lilhinn mill-impenji tad-WTO u tinkludi dispożizzjonijiet ambizzjużi għall-kooperazzjoni regolatorja u lilhinn mill-fruntiera. In-negozjati mal-Korea ta’ Isfel, l-Indja u l-pajjiżi tal-Asean mixjin ’il quddiem, minkejja li b’pass differenti bħan-negozjati mal-Kunsill ta’ Kooperazzjoni tal-Golf u l-Ukraina. Il-Ftehim dwar Sħubija u Kooperazzjoni li qed jiġi nnegozjat maċ-Ċina għandu l-għan li jtejjeb l-aċċess għas-suq u l-kooperazzjoni regolatorja. Barra minn hekk, in-negozjati attwali għal ftehimiet ta’ assoċjazzjoni mal-Mercosur, il-Komunità tal-Andes u l-Amerika Ċentrali fihom partijiet importanti dwar kummerċ u dimensjonijiet oħrajn. Bħala parti mill-pakkett ta’ Liżbona 2008, il-Kummissjoni bagħtet rapport lill-Kunsill Ewropew dwar l-ewwel riżultati tal- Istrateġija mġedda ta’ Aċċess għas-Suq. Hija wkoll identifikat pajjiżi u setturi fejn għad hemm ostakoli regolatorji sinifikanti u ppreżentat soluzzjonijiet biex tittejjeb il-kooperazzjoni regolatorja internazzjonali . It-twaqqif ta’ spazju regolatorju komuni ma’ msieħba kummerċjali ewlenin bħal permezz tal-Kunsill Ekonomiku Transatlantiku mal-Istati Uniti u l-Mekkaniżmu Kummerċjali ta’ Livell Għoli maċ-Ċina jikkontribwixxi għal proċess li jwassal għal armonizzazzjoni ta’ regolamenti u standards. Jeħtieġ ukoll li tittieħed azzjoni bla waqfien biex titjieb l-effikaċja tas-sistema IPR ta’ infurzar kontra l-falsifikazzjoni u biex jiġu estiżi ftehimiet settorjali attwali. Il-ftuħ ta’ aktar swieq settorjali jibqa’ kruċjali bħal dak ta’ ftehim tat-tieni stadju tal-Ftehim dwar it-Trasport bl-Ajru UE-US, bir-riforma ta’ arranġamenti ta’ avjazzjoni ma’ msieħba ekonomiċi ewlenin oħrajn, ( pereżempju l-Kanada, iċ-Ċina u l-Indja) u bit-tkomplija taż-Żona ta’ Avjazzjoni Komuni mal-ġirien tal-UE , bħall-pajjiżi tal-Mediterran. 4. Konklużjoni L-implimentazzjoni tal-PLK għaddejja ġmielha. Iżda, għadd ta’ atti leġiżlattivi importanti għadhom pendenti u għandhom jiġu adottati bla dewmien mill-Istituzzjonijiet Ewropej bħala kwistjoni ta’ prijorità. Barra minn hekk, kif jidher fil-pjan ta’ rkupru u fid-dawl taċ-ċirkostanzi ekonomiċi speċjali se jkunu meħtieġa aktar azzjonijiet fuq il-livell tal-Komunità. Il-Kummissjoni se tirrapporta dwar l-implimentazzjoni ta’ dawn il-miżuri fir-rapport ta’ implimentazzjoni tal-PLK tal-2009. Anness PLK Għanijiet Ewlenin | X'inkiseb s'issa mill-PLK imġedded | Miżuri li jridu jiġu adotatti mill-Kummissjoni Ewropea | Miżuri li jridu jiġu adotatti bħala azzjoni ta’ prijorità minn istituzzjonijiet oħrajn (PE, Kunsill) | Miżuri li jridu jiġu implimentati | Linji Gwida Integrati 20 (Tqabbil ta’ ħtiġijiet ta’ Suq u Xogħol), 21 (Flessikurtà), 23 (Investiment f’Kapital Uman), & 24 (Sistemi ta’ Edukazzjoni u taħriġ) | Il-Kummissjoni se tipproponi Aġenda Soċjali mġedda sa nofs l-2008, li tkopri b’mod partikolari l-edukazzjoni, il-migrazzjoni, u l-evoluzzjonijiet demografiċi, u tgħin biex jiġi indirizzat id-deficit fil-ħiliet bit-titjib tas-sorveljanza u l-previżjoni tal-ħtiġijiet tal-ħiliet fil-ġejjieni. | L-Aġenda Soċjali mġedda hija adottata mill-Kummissjoni f’Lulju 2008. | Żgurar tat-tneħħija progressiva mill-Istati Membri kollha ta’ restrizzjonijiet tranżizzjonali dwar il-moviment ħieles tal-ħaddiema mill-Istati Membri l-ġodda (sa mhux aktar tard mill-2011 għall-UE 8 u 2014 għall-UE 2) | DIRETTIVA dwar ir-rekwiżiti minimi għat-titjib tal-mobilità tax-xogħol bit-titjib tal-kisba u ż-żamma ta’ drittijiet supplementari ta’ pensjoni (Id-"Direttiva tal-Portabilità"). | REGOLAMENT tal-Parlament Ewropew u tal-Kunsill li jistabbilixxi l-proċedura għall-implimentazzjoni tar-Regolament (KE) Nru 883/2004 dwar il-koordinazzjoni tas-sistemi ta’ sikurtà soċjali Adozzjoni pproġettata (L-ewwel semestru tal-2009) | Monitorar tal-implimentazzjoni tar-RAKKOMANDAZZJONI dwar il-Qafas Ewropew ta’ Kwalifiki għat-tagħlim tul il-ħajja. L-Istati Membri huma mitluba jirrappurtaw is-sistemi ta’ kwalifiki nazzjonali lill-QEK sal-2010 | DIRETTIVA- Monitorar tal-implimentazzjoni tad-Direttiva dwar il-Kwalifiki Professjonali - Skadenza għall-implimentazzzjoni mill-Istati Membri: 20 ta’ Ottubru 2007 | Promozzjoni tal-implimentazzjoni tar-Rakkomandazzjoni dwar il-kompetenzi ewlenin għat-tagħlim tul il-ħajja permezz tal-OMC u rappurtar lill-PE u l-Kunsill fl-2010 | Il-Kummissjoni adottat RAKKOMANDAZZJONI dwar it-trasferiment ta’ sistema ta’ kreditu mal-UE kollha u sistemi ta’ akkumulazzjoni għat-taħriġ vokazzjonali adottati mill-Kummissjoni | RAKKOMANDAZZJONI dwar it-trasferiment ta’ sistema ta’ kreditu u sistemi ta’ akkomulazzjoni mal-KE kollha għat-taħriġ vokazzjonali Adozzjoni pproġettata (It-tieni kwart tal-2009) | Il-Kummissjoni adottat RAKKOMANDAZZJONI dwar l-assikurazzjoni tal-kwalità fl-edukazzjoni vokazzjonali u t-taħriġ | RAKKOMANDAZZJONI dwar l-assikurazzjoni tal-kwalità fl-edukazzjoni vokazzjonali u t-taħriġ Adozzjoni pproġettata (it-tieni kwart tal-2009) Adozzjoni Pproġettata (Mejju 2009) | "Ħiliet ġodda għal impjiegi ġodda" dwar l-evalwazzjoni ta’ ħtiġijiet ta’ ħiliet fil-ġejjieni u miżuri biex jiġu antiċipati l-ħtiġijiet fil-ġejjieni (Diċembru 2008) (( | Inventarju u sistema ta’ monitoraġġ mal-UE kollha dwar l-antiċipazzjoni attwali ta’ ħtiġijiet ta’ ħiliet fil-ġejjieni fil-kuntest tal-inizjattiva "ħiliet ġodda għal impjiegi ġodda" - Implimentazzjoni matul l-2008 u l-2009. | Żgurar ta’ implimentazzjoni effettiva tal-prinċipji komuni ta’ Flessikurtà inkluża r-reviżjoni "il-flessikurtà: 3 snin wara". | Linja Gwida Integrata 20 (Tqabbil tal-ħtiġijiet tas-Suq tax-Xogħol) | Il-Kummissjoni se tagħmel proposti għal politika komuni dwar l-imigrazzjoni fl-2008 | Proposta għal DIRETTIVA li tistabbilixxi l-kundizzjonijiet ta’ dħul ta’ ħaddiema staġunali (tmiem l-2008) (( | Proposta għal DIRETTIVA Dħul ta’ ħaddiema ta’ ħiliet għolja; "Il-Karta Blu" Adozzjoni pproġettata (Mejju 2009) | Proposta għal emenda tad-DIRETTIVA 2004/114 dwar il-kundizzjonijiet ta’ dħul ta’ ċittadini ta’ pajjiżi terzi għal għanijiet ta’ studju, skambju ta’ studenti, taħriġ mhux remunerat jew servizz volontarju | Adozzjoni tal-prinċipju SBA mill-Kunsill (Diċembru 2008) | Linja Gwida Integrata 15 (SMEs) | Il-Komunità se tadotta l-Att dwar in-Negozji ż-Żgħar biex tiftaħ il-potenzjal ta’ tkabbir tal-SMEs matul iċ-ċiklu ta’ ħajjithom | L-"Att dwar in-Negozji ż-Żgħar għall-Ewropa" ġie adottat f’Ġunju 2008 | Implimentazzjoni tal-SBA, inklużi l-għaxar prinċipji ta’ gwida | Emenda tad-DIRETTIVA dwar il-ħlas mhux fil-ħin (L-ewwel nofs tal-2009) (( | DIRETTIVA dwar rati tal-VAT imnaqqsa hija adottata mill-Kummissjoni | DIRETTIVA dwar rati tal-VAT imnaqqsa Adozzjoni pproġettata (It-tieni nofs tal-2010) | REGOLAMENT dwar l-istatut għal kumpanija privata Ewropea huwa adottat mill-Kummissjoni | REGOLAMENT dwar l-istatut għal kumpanija privata Ewropea Adozzjoni pproġettata (It-tieni nofs tal-2010) | Linja Gwida Integrata 14 (Regolamentazzjoni aħjar) | Il-Komunità se tersaq lejn il-mira li tnaqqas piżijiet amministrattivi tal-UE b’25 % sal-2012 u timplimenta programm ta’ simplifikazzjoni ambizzjuż | PROGRAMM TA' SIMPLIFIKAZZJONI (2006-2009) għaddej li jinkludi 119-il azzjoni minn 180 adottati mill-Kummissjoni | PROGRAMM TA' SIMPLIFIKAZZJONI (2006-2009) għaddej li minnu baqa’ 61 azzjoni | 48 proposta pendenti mill-PROGRAMM TA' SIMPLIFIKAZZJONI (2006-2009) | Il-Kummissjoni pproponiet li tnaqqas il-piżijiet amministrattivi wara studju tal-piż amministrattiv u kejl tal-leġiżlazzjoni tal-KE u miżuri ta’ traspożizzjoni relatati (2007 -2008) fi 13-il qasam ta’ prijorità. Proposti fl-2008-2010. | Il-Kummissjoni għamlet proposti għal 11-il azzjoni bi prijorità biex jonqos il-piż amministrattiv | XXX proposti pendenti għal Azzjonijiet bi Prijorità | XXX Proposti għal Azzjonijiet bi Prijorità fil-komitoloġija | Linji Gwida Integrati 9 (Soċjetà tal-Informazzjoni), 12 (Suq Intern) &13 (Swieq Miftuħa) | Il-Komunità se ssaħħaħ is-suq waħdieni, iżżid il-kompetizzjoni fis-servizzi, u tieħu aktar miżuri biex tintegra s-suq tas-servizzi finanzjarji. | DIRETTIVA Reviżjoni tal-qafas regolatorju għall-komunikazzjonijiet u s-servizzi elettroniċi Adozzjoni pproġettata (2009) | Monitoraġġ tas-suq fis-swieq ewlenin | DIRETTIVA li temenda d-Direttiva 97/67/KE dwar il-ksib sħiħ tas-suq intern tas-servizzi postali tal-Komunità (Implimentazzjoni 2011/2013) | DIRETTIVI - It-Tielet Pakkett dwar il-Ferrovija (Implimentazzjoni sal-2009) | DIRETTIVA dwar servizzi fis-suq intern - Implimentazzjoni mill-Istati Membri 28 ta’ Diċembru 2009 | Azzjonijiet biex titjib l-implimentazzjoni tas-suq waħdieni wara Komunikazzjoni dwar l-applikazzjoni tal-Liġi tal-Komunità (SMR) | Proposti biex il-kumpaniji jkunu jistgħu jagħżlu bażi fiskali mal-UE kollha. (It-tielet Q 2008) (( | Adozzjoni pproġettata (2009) | Segwitu ta’ Stħarriġ dwar il-Banek ġenerali (inklużi karti ta’ ħlas u sistemi ta’ ħlas) u s-Settur tal-Assikurazzjoni tan-Negozji | Miżuri għall-promozzjoni tal-ħolqien ta’ suq ta’ kreditu b’ipoteka tal-UE wara komunikazzjoni (White paper 19/12/07) (( | Il-Kummissjoni adottat proposta għal DIRETTIVA li temenda d-Direttiva 85/611 dwar fondi ta’ investiment armonizzati - UCITS | DIRETTIVA li temenda d-Direttiva 85/611 dwar fondi ta’ investiment armonizzati tal-UE - UCITS Adozzjoni pproġettata (It-tieni kwart tal-2009). | DIRETTIVA - Monitoraġġ tal-Implimentazzjoni tal-MiFiD - Dħul fis-seħħ 1 ta’ Novembru 2007 | Titniedi skema ta’ pagament SEPA għat-trasferiment ta’ kreditu | Miżuri biex jiġi żgurat it-twettiq ta’ Żona Unika ta’ Pagament wara komunikazzjoni ( 2009) (( | Miżuri għal Pakkett Ġdid tas-Suq Intern għall-Merkanzija adottat mill-Kunsill | Il-Kummissjoni adottat proposta għal REGOLAMENT dwar Aġenziji tal-Klassifika tad-Debituri | Proposta għal REGOLAMENT dwar Aġenziji tal-Klassifika tad-Debituri | Tisħiħ tal-arranġamenti tal-UE għal stabilità finanzjarja, permezz ta’ reviżjoni tal-obbligi ta’ kooperazzjoni (Tmiem l-2008) (( | Il-Kummissjoni adottat l-Istandards tal-kontabilità: tal-IFRS applikabbli fl-UE mis-17.10.2008 | Standards ta’ Kontabilità: tal-IFRS applikabbli fl-UE mis-17.10.2008 | Il-Kummissjoni adottat l-Emenda tal-IAS 39 u l-IFRS 7 "Klassifikazzjoni mill-ġdid tal-Assi Finanzjarji | l-Emenda tal-IAS 39 u l-IFRS 7 "Klassifikazzjoni mill-ġdid tal-Assi Finanzjarji | Il-Kummissjoni adottat emendi tad-Direttiva dwar l-Iskemi ta’ Garanzija ta’ Depożitu (1994/19/KE) | Emendi tad-Direttiva dwar l-Iskemi ta’ Garanzija ta’ Depożitu (1994/19/KE) | DIRETTIVA Solvenza II - dwar l-adozzjoni u l-attività tan-negozju tal-Assikurazzjoni u Riassigurazzjoni Adozzjoni pproġettata (Tmiem l-2008) | Il-Kummissjoni adottat Emendi tad-Direttiva 2006/48/KE u 2006/49/KE dwar Rekwiżiti ta’ Kapital | DIRETTIVA - Emendi tad-Direttiva 2006/48/KE u 2006/49/KE dwar Rekwiżiti ta’ Kapital Adozzjoni pproġettata (April 2009) | Linja Gwida Integrata 7 (R&D) | Il-Komunità se tagħmel realtà il-"ħames libertà" (il-moviment ħieles tal-għerf) u se toħloq żona ġenwina ta’ Riċerka Ewropea. | Promozzjoni ta’ stedina bil-miftuħ u ta' qsim ta’ għerf bejn l-organizzazzjonijiet pubbliċi ta’ riċerka u l-industrija billi l-Istitut Ewropew tal-Innovazzjoni u t-Teknoloġija jsir operattiv bis-sħiħ. | Il-Kummissjoni adottat: 'Karrieri aħjar u aktar mobilità: Sħubija Ewropea għar-riċerkaturi' COM(2008) 317 | L-implimentazzjoni tas-sħubija bejn l-Istati Membri u l-KE bbażata fuq "Karrieri aħjar u aktar mobilità: Sħubija Ewropea għar-riċerkaturi' COM2008 (317) | Il-Kummissjoni adottat ir-rakkomandazzjoni dwar il-ġestjoni tal-proprjetà intellettwali f’attivitajiet ta’ trasferiment ta’ għerf u l-Kodiċi ta’ Prassi għall-universitajiet u organizzazzjonijiet pubbliċi oħra ta’ riċerka. C(2008) 1329 | L-implimentazzjoni tas-sħubija bejn l-Istati Membri u l-KE bbażata fuq ir-Rakkomandazzjoni tal-Kummissjoni dwar il-ġestjoni tad-Drittijiet ta’ Proprjetà Intellettwali f’attivitajiet ta’ trasferiment ta’ għerf u Kodiċi ta’ Prassi għall-Universitajiet u Organizzazzjonijiet Pubbliċi oħra ta’ Riċerka C(2008) 1329 | Il-Kummissjoni adottat: 'Qafas Ewropew strateġiku għall-Kooperazzjoni Internazzjonali fix-Xjenza u t-Teknoloġija COM(2008) 588 | Implimentazzjoni tas-sħubija bejn l-Istati Membri u l-KE għal Qafas Ewropew Strateġiku għall-Kooperazzjoni Internazzjonali S&T ibbażat fuq. COM(2008) 588 | Il-Kummissjoni adottat "Lejn Ipprogrammar Konġunt fir-Riċerka: naħdmu flimkien biex insolvu sfidi komuni b'mod aktar effettiv" COM(2008) 468 | RAKKOMANDAZZJONIJIET - maħsuba għat-tnedija ta’ inizjattivi ta’ pprogrammar konġunt Adozzjoni pproġettata (tmiem 2009 u l-2010) | Il-Kummissjoni adottat proposta għal Regolament dwar il-qafas legali tal-Komunità għal Infrastruttura Ewropea ta’ Riċerka (IER) COM(2008) 467 | REGOLAMENT qafas - qafas legali għal infrastrutturi ta’ riċerka pan-Ewropej. Adozzjoni pproġettata Diċembru 2008 | Linja Gwida Integrata 8 (Innovazzjoni) | Il-Komunità se ttejjeb il-kundizzjonijiet ta’ qafas għall-innovazzjoni, b’mod partikolari għall-kapital ta’ riskju u d-drittijiet ta’ proprjetà intellettwali. | Azzjoni nazzjonali kkoordinata u segwitu fil-livell tal-Komunità biex jiżdied l-għarfien reċiproku ta’ oqfsa nazzjonali għal investimenti ta’ kapital ta’ riskju. | Analiżi ta’ ostakoli ta’ taxxa diretta għal investimenti ta’ kapital ta’ riskju u l-possibilità għal reġim ta’ allokazzjoni privata tal-UE. (Tmiem l-2008) (( | REGOLAMENT TAL-KUNSILL dwar il-Privattivi tal-Komunità u miżuri addizzjonali biex titwaqqaf sistema ġuridika mal-UE kollha għal-litigazzjoni dwar il-privattivi Adozzjoni pproġettata (2010) | JEREMIE: L-inizjattiva tar-Riżorsi Ewropej Konġunti għall-Impriżi Mikro sa Medji | EIF - Il-Faċilità għall-SMEs ta’ Tkabbir fuq skala Għolja u l-Innovazzjoni (GIF): kapital ta’ riskju għall-SMEs innovattivi fl-ewwel stadji bikrija tagħhom (GIF1-EUR 255 m) u fil-fażi ta’ espansjoni (GIF2-EUR 299 m) | EIF - Il-Faċilità ta’ Garanzija tal-SMEs, li tipprovdi garanziji għal self biex tinkoraġġixxi l-banek joffru aktar finanzjament ta’ dejn lill-SMEs, (EUR 506 m) | EIF - L-Azzjoni tal-Kapital ta’ Bidu u l-Azzjoni ta’ Sħubija: għajnuna fit-tisħiħ tal-kapaċità tal-intermedjarji finanzjarji biex jinvestu fl-SMEs u jsellfuhom il-flus. (EUR 69 m) | Linji Gwida Integrati 11 (Ambjent), 12 (Suq Intern) 13 (Swieq Miftuħa) & 16 (Infrastruttura) | Il-Komunità se twassal fi tmiem is-suq intern għall-enerġija u tadotta l-pakkett dwar il-bidla fil-klima biex tistabbilixxi l-qafas biex jinkiseb tnaqqis ta’ mill-inqas 20 % fl-emissjonijiet ta’ gass minħabba l-effett tas-serra u tilħaq sehem ta’ enerġija li tiġġedded ta’ 20 % sal-2020. | Il-Kummissjoni adottat il-Pakketti tal-Bidla fil-Klima u l-Enerġija li Tiġġedded. | Il-Kummissjoni pproponiet Pjan ta’ Azzjoni ġdid għal dik li hija Sikurezza u Solidarjetà tal-Enerġija tal-UE | REVIŻVONI tal-linji gwida TEN-E u regolament TEN (2010) (( REVIŻJONI tar-Regolament 736/96 dwar in-notifika ta’ proġetti lill-Komunità rigward is-settur taż-żejt, il-gass naturali u l-elettriku (2009) (( REVIŻJONI tad-direttiva tas-sigurtà tal-provvista tal-gass (2010) (( | DIRETTIVA li temenda d-Direttiva 2003/54/KE dwar regoli komuni għas-suq intern tal-elettriku Adozzjoni pproġettata (Nofs l-2009) | DIRETTIVA li temenda d-Direttiva 2003/55/KE dwar regoli komuni għas-suq intern tal-gass naturali Adozzjoni pproġettata (Nofs l-2009) | REGOLAMENT li jistabbilixxi Aġenzija għall-Kooperazzjoni tar-Regolaturi tal-Enerġija Adozzjoni pproġettata (Nofs l-2009) | REGOLAMENT li jemenda r-Regolament (KE) Nru 1228/2003 dwar kundizzjonijiet għall-aċċess għan-netwerk għall-iskambji transkonfinali fl-elettriku Adozzjoni pproġettata (Nofs l-2009) | REGOLAMENT li jemenda r-Regolament (KE) Nru 1775/2005 dwar kundizzjonijiet għall-aċċess għan-netwerks ta’ trażmissjoni tal-gass naturali Adozzjoni pproġettata (Nofs l-2009) | REVIŻJONI tal-Pjan ta’ Azzjoni dwar l-Effiċjenza tal-Enerġija (2010) (( | Miżuri ta’ segwitu għall-istħarriġ dwar is-settur tal-enerġija | Linji Gwida Integrati 10 (Bażi Industrijali) & 11 (Ambjent) | Il-Komunità se ġġib ’il quddiem politika industrijali mixħuta lejn aktar produzzjoni u konsum sostenibbli, li tikkonċentra fuq l-enerġiji li jiġġeddu u prodotti, servizzi u teknoloġiji b’karbonju baxx u li jużaw b’mod effiċjenti r-riżorsi. | Il-Kummissjoni adottat Pjan ta’ Azzjoni SCP/SIP f’Lulju 2008 biex iġġib ’il quddiem it-twaqqif ta’ suq intern għat-teknoloġiji ambjentali | Proposti leġiżlattivi wara l-"Politika ta’ industrija sostenibbli/Politika ta’ konsum sostenibbli", l-aktar l-estensjoni tad-Direttiva EUP Adozzjoni pproġettata (Marzu 2010) | Il-Kummissjoni adottat il-Pakkett dwar l-Effiċjenza tal-Enerġija fil-prestazzjoni enerġetika tal-bini u fl-ittikkettar dwar konsum tal-enerġija, fit-tajers u l-ittikkettjar dwar il-konsum tal-enerġija u informazzjoni dwar il-prodott fi prodotti marbuta mal-enerġija | DIRETTIVA -tfassil mill-ġdid tad-direttiva dwar il-prestazzjoni enerġetika tal-bini DIRETTIVA - dwar l-itikkettjar tat-tajers fir-rigward tal-effiċjenza tal-użu tal-fjuwil u parametri essenzjali oħra DIRETTIVA - dwar l-indikar permezz ta’ tikketti u informazzjoni standard tal-prodotti dwar il-konsum ta’ enerġija u riżorsi oħra minn prodotti marbuta mal-enerġija | Il-Kummissjoni adottat f’Diċembru 2007 l-inizjattiva tas-suq gwida biex iġġib ’il quddiem l-iżvilupp tas-swieq gwida Ewropej għat-teknoloġija b’effiċjenza ta’ enerġija/riżorsi | Il-Kummissjoni adottat il-Pjan Ewropew dwar it-Teknoloġija tal-Enerġija Strateġika (Pjan -TES), li għandu l-għan ta’ żvilupp mgħaġġel u applikazzjoni fuq skala wiesgħa ta’ teknoloġiji nodfa, sostenibbli u li jużaw l-enerġija b’mod effiċjenti. | Il-Kummissjoni adottat DIRETTIVA - li temenda d-Direttiva dwar l-Iskambju tal-Emissjonijiet 2003/87/KE | DIRETTIVA - li temenda d-Direttiva dwar l-Iskambju tal-Emissjonijiet 2003/87/KE Adozzjoni pproġettata (Mejju 2009) | Il-Kummissjoni adottat proposta Leġiżlattiva dwar il-Qbid tal-Karbonju u l-Ħażna Ġeoloġika (CCS) | Proposta leġiżlattiva dwar il-Qbid tal-Karbonju u l-Ħażna Ġeoloġika (CCS) Adozzjoni pproġettata (Mejju 2009) | Proposta għal DIRETTIVA - Reviżjoni tad-Direttiva dwar it-Tassazzjoni tal-Enerġija (Ir-raba’ Q 2008) (( | Il-Kummissjoni adottat DIRETTIVA dwar il-promozzjoni tal-enerġija li tiġġedded | DIRETTIVA dwar il-promozzjoni tal-enerġija li tiġġedded (Adozzjoni pproġettata L-ewwel nofs tal-2009 | Disa’ Regolamenti tal-Kummissjoni li jistabbilixxu rekwiżiti ta’ Eko-disinn (permezz ta’ Komitoloġija) kaxxi set-top sempliċi; apparati għall-provvista esterna tal-enerġija; tagħmir tad-dawl tas-settur terzjarju; tagħmir tad-dawl tas-settur tad-dar; ħiters tal-ilma; magni tal-ħasil; magni tal-ħasil tal-platti; friġġijiet u friżers tad-dar; u televixins | Ħames Direttivi tal-Kummissjoni (permezz ta’ Komitoloġija) li jimplimentaw id-Direttiva tal-ittikkettar dwar il-konsum ta’ enerġija għall-ħiters tal-ilma; magni tal-ħasil; magni tal-ħasil tal-platti, friġġijiet u friżers; u televixins | Reviżjoni ta’ DIRETTIVI dwar l-ittikkettjar dwar il-konsum tal-Enerġija u l-elettrodomestiċi (2008) (( | Miżuri għat-tisħiħ tax-Xiri Pubbliku ta’ prodotti, teknoloġiji u servizzi bi prestazzjoni għolja u li ma jagħmlux ħsara lill-ambjent - wara l-komuni8kazzjoni (Xiri Pubbliku għall-Ambjent (L-ewwel Q 2008) (( | - Is-Seba’ Programm ta’ Qafas (2007-13): EUR 2.3 biljun għall-enerġija, EUR 1.8 biljun għall-ambjent (inkluża l-bidla tal-klima) - Programm ta’ Kompetittività u Innovazzjoni (PKI) (2007-13), Programm ta’ Intrapriża u Innovazzjoni (PII) EUR 430 miljun għall-ekoinnovazzjoni u l-Enerġija Intelliġenti għall-Ewropa (EIE) EUR 730 miljun | Linja Gwida Integrata 13 (Swieq Miftuħa) | Matul il-ħidma tagħha biex tikkonkludi n-negozjati kummerċjali multilaterali ta’ Doha, il-Komunità se tinnegozja bilateralment ma’ msieħba kummerċjali ewlenin biex tiftaħ opportunitajiet ġodda għall-kummerċ u l-investiment internazzjonali, ittejjeb l-aċċess għas-suq waqt li tikkonċentra fuq pajjiżi u setturi fejn għad hemm ostakoli sinifikanti, u toħloq spazju komuni ta’ dispożizzjonijiet u standards regolatorji. | Ftehim Internazzjonali - Konklużjoni tal-aktar FTAs importanti (ASEAN, Indja, il-Korea ta’ Isfel) | Ftehim Internazzjonali - Ftehim Ġdid ta’ Sħubija u Kooperazzjoni (PCA) maċ-Ċina | Kooperazzjoni bilaterali UE-USA- Kunsill Ekonomiku Transatlantiku | Kooperazzjoni bilaterali regolatorja mal-Istati Uniti, il-Ġappun, iċ-Ċina u r-Russja | UE-US Strateġija ta’ Azzjoni dwar l-infurzar tal-IPR | Ftehim multi-parti - Ftehim Kummerċjali Anti Falsifikazzjoni (FKAF) | Sorveljanza u tisħiħ ta’ infiq fuq Tkabbir u Impjiegi (assenjazzjoni ta’ flus) | Fondi Ewropej għall-Politika ta’ Koeżjoni (reviżjoni ta’ nofs is-sena 2010) | Fond Agrikolu Ewropew għall-Iżvilupp Rurali (reviżjoni ta’ nofs is-sena 2010) | Programm ta’ Tagħlim tul il-Ħajja | Fond Ewropew ta’ Aġġustament għall-Globalizzazzjoni | [1] COM(2008) 359 [2] Il-konklużjonijiet tal-Kunsill Mejju 2008 (9076/08). [3] Fuq il-bażi tal-proposta għal Regolament tal-Kunsill COM(2008) 467 "Proposta għal Regolament tal-Kunsill dwar il-qafas legali tal-Komunità għal Infrastruttura ta’ Riċerka Ewropea (IRE)". [4] Rakkomandazzjoni tal-Kummissjoni: dwar il-ġestjoni tal-proprjetà intellettwali f'attivitajiet ta’ trasferiment ta’ għerf u l-Kodiċi ta’ Prassi għall-universitajiet u organizzazzjonijiet oħra ta' riċerka pubblika - COM(2008) 1329. [5] “It-tneħħija tal-ostakoli għal investimenti trans-konfinali permezz ta’ fondi kapitali ta’ riskju”, Diċembru 2007.